
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

Представено от Камелия Руменова Стоянова, уведомление за инвестиционно предложение (ИП) за: «Промяна предназначението на поземлен имот с идентификатор 47714.15.292, м. Садината, землище гр. Мездра, общ. Мездра, обл. Враца, и образуване от него на нов УПИ с предназначение за „Чисто производствена- Пч“ с цел Изграждане на Сграда за склад строителни материали»,    
Във връзка с внесено в РИОСВ- Враца уведомление от: Камелия Руменова Стоянова за инвестиционно предложение (ИП) за: «Промяна предназначението на поземлен имот с идентификатор 47714.15.292, м. Садината, землище гр. Мездра, общ. Мездра, обл. Враца, и образуване от него на нов УПИ с предназначение за „Чисто производствена- Пч“ с цел Изграждане на Сграда за склад строителни материали»,  на основание чл.5, ал.2 от Наредбата за ОВОС, РИОСВ- Враца уведомява за следното: 

 
І. По отношение на изискванията на глава шеста, раздел трети на Закона за опазване на околната среда (ЗООС): 


Съгласно представената информация (в уведомлението) се предвижда извършване на следните дейности:
  
Предвижда се  Промяна предназначението на поземлен имот с идентификатор 47714.15.292, м. Садината, землище гр. Мездра, общ. Мездра, обл. Враца, и образуване от него на нов УПИ с предназначение за „Чисто производствена- Пч“ с цел Изграждане на Сграда за склад строителни материали. 

 
Застроената площ на обекта ще бъде около 200-250 кв.м.

 Основните процеси в склада за строителни материали ще се разделят на няколко ключови етапа: Разтоварване; Складиране и съхранени; Товарене; Управление на наличностите, експедиция и транспорт. 

 
Не се налага водоснабдяване на имота. Не се очаква формиране на отпадъчни води, т.к. обектът няма да бъде водоснабден.

 
На площадката ще се предвидят обособени зони, ясно маркирани места и контейнери за разделно събиране на отделните потоци отпадъци.  


Изкопните земни маси ще се депонират на временна площадка на територията на имота, след което ще се използват за обратна засипка, подравняване и вертикална планировка. 

 
Не се налага ползване на взрив. 

 
Не се очаква да бъдат налични опасни химически вещества. 

 
Присъединяването към електропреносната мрежа ще бъде извършено съгласно предписанията на ЧЕЗ Електроразпределение България, съгласно действащата нормативна уредба. 


Реализацията на ИП не изисква промени в пътната инфраструктура. За достъп до имота ще се използва съществуващата.


По повод гореизложеното, възложителят е уведомен, че инвестиционното предложение като цяло представлява обект по Приложение № 2 на Закона за опазване на околната среда (т. 10 б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.


Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).  

Предвид полученото в РИОСВ – Враца (вх. № ОВОС-ЕО-535-3 от 23.10.2026 г.) становище на Басейнова дирекция “Дунавски район” (копие от което се предоставя за съобразяване): 
 
- При извършена справка в КАИС - портала за електронни услуги на АГКК, включително в слой едромащабни топографски карти  ЕТК в мащаб 1:5000 се установи, че имот 47714.15.292 не граничи своден обект. Най-близко разположеният воден обект до процесния имот е р. Моравица (47714.500.2260) на около 550 м в южна посока.

- Реализирането на инвестиционното предложение е допустимо: 

 

- Допустимо спрямо целите за постигане на добро състояние на водите, определени в ПУРБ 2022–2027 г. в Дунавски район. 

 

В ПУРБ 2022-2027 г. няма предвидени забрани и ограничения, касаещи реализирането на ИП.

 

- Допустимо спрямо  ПУРН 2022 – 2027 г. в Дунавски район за басейново управление. 

 

Съгласно представената информация имотът, предмет на ИП не попада в райони със значителен потенциален риск от наводнения, утвърдени от Министъра на околната среда и водите със Заповед РД-804/10.08.2021 г. Планираните дейности в ИП не създават предпоставки за увеличаване на риска от наводнения.



- Допустимо спрямо Закона за водите (ЗВ) и подзаконовите нормативни актове по неговото прилагане. В ЗВ и подзаконовите нормативни актове по неговото прилагане няма предвидени забрани и изисквания, касаещи предвидените за реализиране дейности в ИП. За реализиране на предвидените дейности не се изисква издаване на разрешително по ЗВ, тъй като не са свързани с водовземане и/или ползване на повърхностни и/или подземни води.

 
- След извършена проверка в наличните данни в БДДР, се установи, че имот  47714.15.292 не попада в:

- зони за защита за питейно - битово водоснабдяване от повърхностни води;

- зони за опазване на стопански ценни видове риби и други водни организми;

- санитарно-охранителни зони (СОЗ), определени в съответствие с изискванията на Наредба № 3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди (Наредба № 1).

 - буферна зона с радиус 1000 м от водовземни съоръжения за питейно водоснабдяване без определени СОЗ по реда на Наредба № 3/16.10.2000 г., за които е необходимо спазване на ограничения в буферни зони съгласно Приложение 1 към Национален каталог от мерки към ПУРБ.

 
- Планираните дейности не са свързани с водовземане от повърхностни и/или подземни води, както и ползване на повърхностен и/или подземен воден обект. Реализацията на проекта не създава предпоставки за възникване на допълнителен кумулативен натиск. Предвид характера и обхвата на ИП, реализирането на дейностите не се очаква да окаже негативно въздействие върху повърхностните и/или подземните води, зоните за защита на водите и водните екосистеми. С реализацията на ИП не се създават условия за увеличаване на риска от наводнения. 

 
- ИП за „Промяна предназначението на поземлен имот с идентификатор 47714.15.292, м. Садината, землище гр. Мездра, общ. Мездра, обл. Враца, и образуване от него на нов УПИ с предназначение за „Чисто производствена- Пч“ с цел Изграждане на Сграда за склад строителни материали“ е допустимо спрямо целите и мерките планирани в ПУРБ и ПУРН в Дунавски район за периода 2022–2027 г.. ИП не подлежи на разрешителен режим съгласно ЗВ. 

 
- В ПУРБ и ПУРН за периода 2022–2027 г. няма заложени конкретни мерки и условия за начина на реализация на ИП. 

ІI. По отношение на изискванията на чл.31 от Закона за биологичното разнообразие (ЗБР): 


След направената справка се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). 

Най-близо разположените защитени зони, на 6 км, са BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.) и BG0002053 "Врачански Балкан" за опазване на дивите птици, обявена със Заповед № РД-801/2008г на министъра на околната среда и водите (обн. ДВ, бр. 105/2008 г.).


Така заявеното инвестиционно предложение (ИП) попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.


III.  По отношение на изискванията на Закона за водите (ЗВ):   

 
При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.  


Копие от писмото е изпратено до: Община Мездра, обл. Враца,  БДДР  






/отговорено от РИОСВ-Враца на 28.10.2026г./

